stanford-oval/wikipedia huggingface dataset:
Peter Lorenz
Sieppaus

Lorenz kaapattiin 27. helmikuuta 1975 Länsi-Berliinin Zehlendorfin kaupunginosassa ollessaan matkalla työhön Mercedes-Benz-virka-autossaan. Silminnäkijän mukaan Lorenzin auton eteen kaarsi yllättäen kuorma-auto, joka sulki kapean esikaupunkikadun. Samanaikaisesti pieni auto ajoi Lorenzin auton taakse. Kun autonkuljettaja tuli ulos autosta, hänet lyötiin maahan. Kaappaajat nousivat Lorenzin autoon ja ajoivat kovalla vauhdilla pois Lorenz vankinaan. Kaappaus käynnisti suuren etsinnän. Auto löydettiin, mutta Lorenz ja kaappaajat olivat poissa. Poliisi lupasi 100 000 D-markan palkkion sille, joka antaisi kaappaajien tavoittamiseen johtavia tietoja. 24 tuntia kaappauksen jälkeen tietotoimisto DPA sai valokuvan Lorenzista ja paperin, jossa luki ”Peter Lorenz – Kesäkuun 2. päivän liikkeen vanki”.
Kaappaajat esittivät seuraavana päivänä kirjeessä viranomaisille kovia uhkavaatimuksia. Niiden mukaan kuusi pitkään vankeusrangaistukseen tuomittua anarkistia pitäisi vapauttaa, muuten Lorenz surmattaisiin. Vapautettaviksi vaaditut anarkistit olivat Horst Mahler, Verena Becker, Gabriele Kröcher, Ingrid Siepman, Rolf Pohle ja Rolf Heissler. Lisäksi vaadittiin rahaa, Boeing 707 -lentokone ja Länsi-Berliinin entinen pormestari, pastori Heinrich Albertz, panttivangiksi mukaan lentokoneeseen. Bonnin hallitus päätti yhdessä Berliinin senaatin kanssa 2. maaliskuuta suostua vaatimuksiin. Mahler, 14 vuoden vankeusrangaistukseen tuomittu anarkistijuristi, kieltäytyi lähtemästä vankilasta. Viisi muuta vankia vapautettiin sen jälkeen, kun poliisi ja Lorenzin perhe sai tietää Peterin olevan hengissä. Kone lähti Rhein-Mainin lentokentältä Frankfurtista ja laskeutui 3. maaliskuuta Adeniin, Etelä-Jemeniin. Pormestari Albertz ja neljän miehen miehistö oli mukana lentokoneessa kaappaajien ja vapautettujen vankien kanssa. Länsi-Saksan hallitus pyysi Etelä-Jemenin hallitusta antamaan oleskeluluvan terroristeille. Pastori ja lentokoneen miehistö palasivat takaisin kotiin.
Poliisi käynnisti kaappaajien kiinni saamiseksi valtavan operaation heti sen jälkeen, kun Lorenz oli vapautettu.
Lorenz kaapattiin vain kolme päivää ennen Länsi-Berliinin osavaltiovaaleja. Vaaliasiantuntijoiden mukaan kaappaus tulisi vaikuttamaan vaalien tulokseen. Peter Lorenzin CDU saavutti suuren voiton. Lorenz sai itse 53,1 % annetuista äänistä omassa piirissään.  Vaalimenestyksen tulos oli se, että CDU:sta tuli Berliinin vahvin puolue, kun taas SPD menetti ääniä.
Pieni Hoikanlampi

| Pieni Hoikanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°34′18″N, 25°19′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskupuro:  Ukkopuro Iso-Haaraseen 
Järvinumero:  14.616.1.020
Mittaustietoja
Pinnankorkeus:  161,8 m  
Pituus:  370 m  
Leveys:  80 m  
Rantaviiva:  0,78 km  
Pinta-ala:  1,678 ha  
Tilavuus:  0.000047 km³ 
Keskisyvyys:  2,79 m  
Suurin syvyys:  6 m  
Saaria:  ei saaria 
 fiPieni Hoikanlampi 
Pieni Hoikanlampi  on Keski-Suomessa Saarijärvellä  Hoikankylän lähellä sijaitseva lampi.
Maantietoa

Lampi on 370 metriä pitkä, 80 metriä leveä, ja sen pinta-ala on 1,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 46 800 kuutiometriä. Sen keskisyvyys on 2,8 metriä ja suurin syvyys on 6,0 metriä. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Murronjoen alueeseen (14.616) se kuuluu. Lammen vedenpinnan korkeus on 161,8 metriä mpy.
Elliot Minor

| Elliot Minor |
| --- | --- |

Tiedot
Toiminnassa:  2000 -– 
Tyylilaji:  pop rock sinfoninen rock klassinen
Kotipaikka:  York, Englanti, Yhdistynyt kuningaskunta
Laulukieli:  englanti
Jäsenet:  Alex Davies, kitara/päälaulu   Ed Minton, kitara/laulu   Dan Hetherton, rummut/taustalaulu   Ed Hetherton, Basso   Ali Paul, Kosketinsoittimet  
Levy-yhtiö:  Repossession Records   Dreamusic, ( Japani )  
Aiheesta muualla
elliotminor.com
Infobox OKNimi-testi OK: 
Elliot Minor on rock-yhtye Yorkista, Englannista. Yhtyeeseen kuuluu viisi jäsentä: Alex Davies (päälaulu/kitara), Ed Minton (kitara/laulu), Dan Hetherton (rummut), Ed Hetherton (basso) ja Ali Paul (koskettimet). Yhtye on toiminut vuodesta 2000 lähtien.
Alun perin yhtyeen perustivat Alex Davies ja Ed Minton ollessaan kahdentoista. Muut jäsenet liittyivät mukaan vasta myöhemmin.
Diskografia > Studioalbumit

Elliot Minor (2008)
Solaris (2009)
Diskografia > EP:t

iTunes Live: London Festival '08: Elliot Minor (2008)
Diskografia > Singlet

Parallel Worlds (2007)
Jessica (2007)
The White One is Evil (2007)
Still Figuring Out (2008)
Parallel Worlds (2008, uudelleenjulkaisu)
Time After Time (2008)
Discover (Why the Love Hurts) (2009)
Electric High (2009)
Solaris (Winter Olymoics version) (2010)
I Believe (2010)
All My Life (2014)
Peter Müller

| Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Maa:   Sveitsi> Miesten alppihiihto. |
| --- | --- | --- | --- |
|  Hopeaa | Sarajevo 1984 | syöksylasku |  |
|  Hopeaa | Calgary 1988 | syöksylasku |  |
| MM-kilpailut  | MM-kilpailut  | MM-kilpailut  |  |
|  Kultaa | Crans-Montana 1987 | syöksylasku |  |
|  Hopeaa | Bormio 1985 | syöksylasku |  |
|  Hopeaa | Vail 1989 | syöksylasku |  |
Peter Müller (s. 6. lokakuuta 1957 Adliswil, Sveitsi) on sveitsiläinen uransa lopettanut alppihiihtäjä, joka oli lähinnä erikoistunut syöksylaskuun.
Müller saavutti urallaan kaksi syöksylaskun olympiahopeaa Sarajevosta 1984 ja Calgarystä 1988. Hän voitti syöksylaskun maailmanmestaruuden Crans-Montanassa 1987 ja sijoittui hopealle Bormiossa 1985 sekä Vailissa 1989. Hänen uraltaan löytyvät lisäksi syöksyn neljäs tila Lake Placidin olympialaisista 1980, sekä kaksi viidettä sijaa MM-kisoista vuosilta 1978 ja 1982.
Müller voitti urallaan syöksylaskun maailmancupin kaksi kertaa vuosina 1979 ja 1980. Hän saavutti 24 osakilpailuvoittoa, joista 19 syöksylaskussa, 3 alppiyhdistetyssä ja 2 supersuurpujottelussa. Müllerin uran paras sijoitus maailmancupin loppupisteissä on neljäs sija, johon hän ylsi kolme kertaa vuosina 1982, 1985 ja 1986.
Müller lopetti uransa vuonna 1992.
Dreamwear Club

Dreamwear Club DwC ry on valtakunnallinen yhdistys, joka pyrkii edistämään seksuaalista ja sukupuolista tasavertaisuutta ja kansalaisten muiden perusoikeuksien toteutumista yhteiskunnassa. Järjestö perustettiin vuonna 1991 transvestiittien ja heidän puolisoidensa vertaistukijärjestöksi, mutta maailma on muuttunut ja Dreamwear Club sen mukana: nykyään järjestö tukee laajemmin erilaisten sukupuolen moninaisuutta edustavien ihmisten jaksamista ja valvoo heidän etujaan. Järjestön jäsenmäärä on vaihdellut välillä 80–120.
Historia

Dreamwear Club perustettiin alun alkaen vuonna 1991 Joensuussa. Toiminta oli jo alun perin valtakunnallista. Järjestöllä oli varsin varhain läheinen suhde Setaan ja Transtukipisteeseen ja se oli tärkeässä roolissa TransHelsinki-tapahtuman luomisessa Transtukipisteen ja Trasek ry:n rinnalla. Vuonna 1996 perustettiin Dreamwear Club DwC ry. Tällöin ajateltiin rekisteröitynä Setan jäsenjärjestönä katsottiin voitavan paremmin vaikuttaa tukipisteen toiminnan painopisteisiin, joiden pelättiin unohtavan transvestiitit kokonaan.
Vuosina 1990–2011 järjestö julkaisi Dreamwear-lehteä.
Poliittinen vaikuttaminen

Dreamwear Club DwC ry on ollut aktiivinen poliittinen toimija. Sen keskeisinä agendan osina on ollut stigmatisoivan sairausstatuksen poistaminen transvestisuudelta Suomessa käytettävästä tautiluokituksesta. Tässä tavoitteessa onnistuttiin vuonna 2011 Setan ja eräiden muiden järjestöjen ja asiantuntijoiden kanssa, kun transvestisuus ja fetisismin monet lajit poistettiin ICD-10:n Suomessa käytetyssä sovelluksessa. Toinen tärkeä tavoite on ollut oikeus olla omana itsenä myös työpaikalla. Tässä onnistuttiin, kun tasa-arvolakia uudistettaessa transvestisuuden ilmentämistä tarkoittava sukupuolen ilmaisu kirjattiin syrjintäperusteeksi. Dreamwear Club DwC ry on ollut aktiivinen nimilain muutosta tehtäessä, ja oli myötävaikuttamassa siinä, että laissa mahdollistettiin miehelle ja naiselle tarkoitettujen etunimien yhdistelmän. Järjestö on ollut tiiviisti mukana translain uudistamiskampanjassa. Dreamwear Club DwC on antanut lausuntoja muihinkin sukupuolivähemmistöjä koskeviin lakialoitteisiin. Järjestön toimin on laadittu selvityksiä sukupuolivähemmistöjen kohtaamisesta työelämässä.
Vuonna 2021 Dreamwear Club DwC ry:.n puheenjohtaja sai Helsinki Priden antaman "Ylpeys muuttaa maailmaa" -tunnustuksen työstään ihmisoikeuksien puolesta. Palkinnon perusteiden mukaan palkittavana oli myös koko järjestö.
Vertaistoiminta

Dreamwear Club DwC ry:llä on vertaistuki-iltoja Helsingissä Sukupuolen moninaisuuden osaamiskeskukseen tiloissa kahdesti kuussa. Sen lisäksi tukitoimintaa on Turussa ja Jyväskylässä yhteistyössä paikallisten Seta-järjestöjen kanssa. Näiden lisäksi järjestetään virtuaalisia vertaistapaamisia. Yhdistyksellä on valtakunnalliset tapaamiset keväisin ja syksyisin. Auttava puhelin vastaa kerran viikossa.
Aiheesta muualla

Dreamwear Clubin verkkosivut
Pierre Daumesnil

Pierre Daumesnilin pronssinen patsas vuodelta 1873.
Yrieix-Pierre Daumesnil (1776 – 1832) oli Ranskan ensimmäisen keisarikunnan ja Bourbon-restauraation aikainen ranskalainen kenraali.
Aiheesta muualla

Kuvia tai muita tiedostoja aiheesta Pierre Daumesnil Wikimedia Commonsissa
Pierre Delattre

| Pierre Delattre> Henkilötiedot |
| --- | --- |
Syntynyt: 21. lokakuu 1903 Roanne
Kuollut: 11. heinäkuu 1969 Santa Barbara
Kansalaisuus:  Ranska, Yhdysvallat
Koulutus ja ura
Instituutti:  Kalifornian yliopisto
Pierre C. Delattre (21. lokakuuta 1903 Roanne, Ranska – 11. heinäkuuta 1969 Santa Barbara, Kalifornia) oli ranskalaissyntyinen mutta Yhdysvalloissa uransa tehnyt foneetikko, joka tunnetaan kontrastiivisen fonetiikan, puhesynteesin ja ranskan ääntämisopetuksen kehittäjänä.
Delattre opiskeli Ranskassa musiikkia, ranskaa ja fonetiikkaa ja tutki ennen kaikkea puheen artikulaatiota ja fonetiikan soveltamista kielenopetukseen. Hän väitteli vuonna 1937 Michiganin yliopistossa ranskan tavukestoon vaikuttavista tekijöistä. Vuosina 1947–1953 hän toimi Pennsylvanian yliopistossa ja kiinnostui tuolloin nopeasti kehittyvästä puheanalyysitekniikasta. Hänen viimeinen virkansa oli Kalifornian yliopistossa Santa Barbarassa vuodesta 1964 aina kuolemaansa saakka.
Hänen kaksiosainen artikkelinsa (Delattre 1958) puheen akustisista vihjeistä vaikutti laajalti myöhempään puhesynteesitutkimukseen, jonka merkittävänä edistäjänä Delattrea yhdessä muiden Haskins Laboratoriesin kollegojensa kanssa 1950–60-luvuilla pidetään (ns. Pattern-Playback-synteesi). Synteesiä apunaan käyttäen Delattre ja muut osoittivat mm. ensimmäisten kahden tai kolmen vokaaliformantin riittävän eri syntetisoitujen vokaalien tunnistamiseen.
Nykyisin Delattre kuitenkin parhaiten tunnettaneen kontrastiivista fonetiikkaa käsitelleistä tutkimuksistaan (Delattre 1966), joissa hän tutki mm. perustaajuuden vaihtelua amerikanenglannissa, ranskassa, espanjassa ja saksassa. Yhdessä suomalaisen Kalevi Wiikin kanssa häntä voidaan pitää yhtenä nykyaikaisen, instrumentaaliseen kokeelliseen tutkimukseen perustuvan kontrastiivisen fonetiikan edelläkävijöistä.
Teoksia

Delattre, Pierre C. 1958: Les indices acoustiques de la parole: Premier rapport. Phonetica 2: 108–118, 226–251.
Delattre, Pierre C. 1962: Some factors of vowel duration and their cross-linguistic validity. Journal of the Acoustical Society of America 34.
Delattre, Pierre C. 1966: Comparing the phonetic features of English, French, German and Spanish. Julius Groos, Heidelberg.
Delattre, P. – Poenack, E. – Olsen, C. 1965: Some characteristics of German intonation for the expression of continuity and finality. Phonetica 13.
Pisarakilpikonna

| Pisarakilpikonna |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Suokilpikonnat Emydidae
Suku::  Clemmys
Laji::  guttata
Kaksiosainen nimi
 Clemmys guttata  Schneider, 1792 
Katso myös
   Pisarakilpikonna Wikispeciesissä   Pisarakilpikonna Commonsissa 
Infobox OKNimi-testi OKIUCN-testi OK: 
Pisarakilpikonna (Clemmys guttata) on erittäin uhanalainen suokilpikonnalaji, joka elää Yhdysvalloissa ja Kanadassa. Sen elinympäristöä ovat suot, marskimaat ja metsäpurot.
Pisarakilpikonna on 9-12 cm pitkä ja painaa enimmillään 230 grammaa. Sen kilpi on pohjaväriltään musta tai sinimusta, ja siinä on keltaisia tai kellertäviä pilkkuja.
Patrick Taval

Patrick Taval (4. toukokuuta 1956 – 29. huhtikuuta 2013) oli papuauusiguinealainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 8. tammikuuta 1984 ja nimitettiin Rabaulin vihkipiispaksi sekä Thimidan titulaaripiispaksi 22. kesäkuuta 1999. Piispaksi konsekroinnin suoritti 2. lokakuuta Karl Hesse, jota avustivat Desmond Charles Moore ja Ambrose Kiapseni.
Taval sai 6. joulukuuta 2007 nimityksen Kereman koadjuuttoripiispaksi, ja 13. maaliskuuta 2010 hänestä tuli sen piispa. Tässä virassa hän toimi, kunnes kuoli 56-vuotiaana.
Pierre Degeyter

Pierre Degeyter.
Pierre Degeyter (8. lokakuuta 1848 Ghent, Belgia – 27. syyskuuta 1932 Saint-Denis, Ranska) oli belgialaissyntyinen ranskalainen sosialisti ja muusikko, joka tunnetaan parhaiten työväenlaulu ”Kansainvälisen” säveltäjänä. Toisin kuin laulun sanoittaja Eugène Pottier, Degeyter ehti elinaikanaan nähdä sen kohoamisen kansainvälisen sosialistisen liikkeen tunnuslauluksi.
Degeyter syntyi työläisperheeseen, joka muutti Belgiasta Ranskan Lilleen. Hän työskenteli puuseppänä ja oli harrastajamuusikko, joka lauloi kuorossa ja soitti eri soittimia. Degeyter kuului Ranskan työväenpuolueeseen ja johti Lillessä toiminutta La Lyre des Travailleurs -nimistä työväen kuoroa ja musiikkiseuraa. Vuonna 1888 hän sävelsi kuoron tilauksesta musiikin edellisenä vuonna kuolleen sosialistirunoilija Pottierin kirjoittamaan runoon L'Internationale, ”Kansainvälinen”. Nuotit julkaistiin nimellä Degeyter mainitsematta säveltäjän etunimeä, mikä aiheutti myöhemmin epäselvyyttä, ja hänen veljensä Adolphe väitti myös olevansa todellinen säveltäjä. Näitä väitteitä käytettiin poliittisena lyömäaseena varsinkin sen jälkeen, kun Pierre Degeyter vanhoilla päivillään vuonna 1920 liittyi Ranskan kommunistiseen puolueeseen. Vuonna 1922 Ranskan korkein valitusoikeus ratkaisi tekijänoikeuskiistan hänen hyväkseen.
Degeyter asui vuodesta 1902 Saint-Denisissä Pariisin lähellä. Hän sävelsi muitakin sosialistisia taistelulauluja. Hän vieraili vuonna 1928 Neuvostoliitossa. ”Kansainvälinen” oli tuolloin Neuvostoliiton kansallislauluna.
Aiheesta muualla

Kuvia tai muita tiedostoja aiheesta Pierre Degeyter Wikimedia Commonsissa
Pisararintakanastero

| Pisararintakanastero |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Säämiskäkanasterot Thripophaga
Laji::  amacurensis
Kaksiosainen nimi
 Thripophaga amacurensis  Hilty, Ascanio & Whittaker, 2013 
Infobox OKNimi-testi OKIUCN-testi OK: 
Pisararintakanastero (Thripophaga amacurensis) on orneeroiden heimoon kuuluva varpuslintu. Se löydettiin Venezuelasta Orinoco-joen eteläosista, ja kuvailtiin tieteelle vuonna 2013.
Piispan vaimo

| Piispan vaimo> The Bishop's Wife |
| --- | --- |

Ohjaaja:  Henry Koster
Käsikirjoittaja:  Leonardo Bercovici Robert E. Sherwood
Perustuu:  Robert Nathanin romaaniin
Tuottaja:  Samuel Goldwyn
Säveltäjä:  Hugo Friedhofer
Kuvaaja:  Gregg Toland
Leikkaaja:  Monica Collingwood
Pääosat:  Cary Grant Loretta Young David Niven
Valmistustiedot
Valmistusmaa:  Yhdysvallat
Tuotantoyhtiö:  Samuel Goldwyn Productions
Levittäjä:  RKO Pictures Netflix
Ensi-ilta:  1947
Kesto:  109 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Piispan vaimo (The Bishop's Wife) on yhdysvaltalainen Henry Kosterin ohjaama elokuva vuodelta 1947. Se on komedia enkelistä (Cary Grant), joka auttaa piispaa (David Niven) ongelmissaan.
Elokuvasta ohjasi Penny Marshall uusintaversion vuonna 1996 nimellä Rakastuin enkeliin (The Preacher’s Wife).
Näyttelijät

| 0 | 1 | 2 |
| --- | --- | --- |
|  Cary Grant  | … |  Dudley   |
|  Loretta Young  | … |  Julia Brougham   |
|  David Niven  | … |  piispa Henry Brougham   |
|  Monty Woolley  | … |  professori Wutheridge   |
|  James Gleason  | … |  Sylvester, taksinkuljettaja   |
|  Gladys Cooper  | … |  Mrs. Hamilton   |
|  Elsa Lanchester  | … |  Matilda   |
|  Sara Haden  | … |  Mildred Cassaway   |
|  Karolyn Grimes  | … |  Debby Brougham   |
|  Tito Vuolo  | … |  Maggenti   |
|  Regis Toomey  | … |  Mr. Miller   |
|  Sarah Edwards  | … |  Mrs. Duffy   |
Aiheesta muualla

Piispan vaimo Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Bishop's Wife
Käännös suomeksi
Pieni Hiisijärvi (Reisjärvi)

| Pieni Hiisijärvi |
| --- | --- |
Valtiot:  Suomi
Maakunnat:  Pohjois-Pohjanmaa
Kunnat:  Reisjärvi
Koordinaatit:  63°28′56″N, 25°04′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  ei laskuojaa 
Järvinumero:  14.457.1.022
Mittaustietoja
Pinnankorkeus:  171,2 m  
Pituus:  280 m  
Leveys:  140 m  
Rantaviiva:  0,721 km  
Pinta-ala:  2,351 ha  
Saaria:  ei saaria 
 fiPieni Hiisijärvi 
Pieni Hiisijärvi  on Pohjois-Pohjanmaalla Reisjärvellä  Mäntyperän lähellä sijaitseva järvi.
Maantietoa

Järvi on 280 metriä pitkä, 140 metriä leveä, ja sen pinta-ala on 2,4 hehtaaria. Järvellä ei ole kartan mukaan saaria.  Sen rantaviivan pituus on 700 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Jääjoen valuma-alueeseen (14.457) se kuuluu. Järven vedenpinnan korkeus on 171,2 metriä mpy.
Pirttijärvi (Puolanka)

| Pirttijärvi (Puolanka) |
| --- | --- |
 Järveä luoteispään hiekkarannalta kaakkoon päin
Valtiot:  Suomi 
Paikkakunta:  Puolanka, Lippoperä
Koordinaatit:  64°59′38″N, 27°28′45″E
Vesistöalue ja valuma-alueen tietoja
Laskujoki:  Pirttijoki
Järvinumero:  60.083.1.001 
Mittaustietoja
Pinnankorkeus:  136,4 m
Rantaviiva:  9,27  km 
Pinta-ala:  194,85  ha 
Tilavuus:  0,00471 km3 
 fiPirttijärvi 
Pirttijärvi on järvi Puolangalla Auhon ja Lippoperän välillä, kuntakeskuksesta parisenkymmentä kilometriä luoteeseen.
Järven pinnankorkeus on 136,4 metriä, syvimmillään se on noin kahdeksan metrin syvyinen. Kaakon puolen Auhojärvestä Pirttijärven erottaa lyhyt salmi, pohjoisen puolen Vähäjärvestä siihen laskee  pieni Vähäjoki. Järvi on kapeahko ja pitkä, luode-kaakkosuunnassa se on noin kolmen kilometrin pituinen ja leveimmillään alle kilometri. Järven laskujoki Pirttijoki laskee Jorvasjärveen ja sieltä edelleen Tilanjokea Kiiminkijokeen. Pirttijärvi kuuluu siis Kiiminkijoen vesistöalueeseen. Järven lounaisranta on asuttu, sitä seuraa Luppoperälle Kalhamajärven vieritse menevä tie. Myös koillisrannan Tossuperällä on asutusta. Järven luoteispäässä on uimaranta ja kota. Kaakkoispäässä on taas useita pieniä luotoja ja keskijärvellä neljä nimettyä suurempaa saarta, Pökkelösaari, Puusaari, Heinäsaari ja Kuikkasaari. Niitä vastapäätä järven pohjoisrannalla on Kalmoniemi.
Pieni Hirvilampi (Kinnula)

| Pieni Hirvilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°16′24″N, 24°49′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  ei laskuojaa 
Järvinumero:  14.455.1.002
Mittaustietoja
Pinnankorkeus:  178,8 m  
Pituus:  290 m  
Leveys:  220 m  
Rantaviiva:  0,866 km  
Pinta-ala:  3,929 ha  
Tilavuus:  0.000045 km³ 
Keskisyvyys:  1,15 m  
Suurin syvyys:  1,6 m  
Saaria:  ei saaria 
 fiPieni Hirvilampi 
Pieni Hirvilampi  on Keski-Suomessa Kinnulassa  Jäpänrannan lähellä sijaitseva lampi.
Maantietoa

Lampi on 290 metriä pitkä, 220 metriä leveä, ja sen pinta-ala on 3,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 45 300 kuutiometriä. Sen keskisyvyys on 1,2 metriä ja suurin syvyys on 1,6 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Nurkkapuron valuma-alueeseen (14.455) se kuuluu. Lammen vedenpinnan korkeus on 178,8 metriä mpy.
Eden

Eeden, Eden tai Edén  voivat tarkoittaa seuraavia asioita:
Raamatussa

Eedenin puutarha eli paratiisi (muilla kielillä esim. engl. Garden of Eden, ruots. Edens trädgård, saks. Garten Eden), Raamatussa esiintyvä puutarha, ensimmäisten ihmisten asuinpaikka ennen syntiinlankeemusta. Tästä on johdettu eri kielissä nimiä monille muille asioille.
Muita > Eeden

Eeden (engl. Eden), Stanisław Lemin romaani
Edenia, joskus Eeden, fiktiivinen maailma Mortal Kombat -tappelupelisarjassa
Muita > Eden

Eden, etunimi
Eden, hallintopiiri Cumbrian kreivikunnassa Englannissa
Eden, joki Cumbrian kreivikunnassa Englannissa
Eden, joki Kentin kreivikunnassa Englannissa
Eden, joki Fifen alueella Skotlannissa
Eden, suomalainen elokuva, joka saa ensi-iltansa heinäkuussa 2020
HMS Eden (1903), Britannian Kuninkaallisen laivaston torpedovenehävittäjä
Kylpylähotelli Eden, Scandic-hotelli Nokialla
Kylpylähotelli Eden, Sokos Hotels -hotelli Oulussa
”Eden”, Jenni Vartiaisen kappale
Eden, Sarah Brightmanin albumi
Eden Billnäs, majoitus-, kurssi- ja kokouskeskuksena toimiva rakennus Pinjaisissa, Raaseporissa
Eden, oik. Jonathon Ng (s. 1995), irlantilainen laulaja ja musiikkituottaja
Sukunimenä > Eden

Alaura Eden (s. 1977), yhdysvaltalainen pornonäyttelijä
Anthony Eden (1897–1977), Ison-Britannian pääministeri
Ashley Eden (1831–1887), englantilais–intialainen virkamies ja diplomaatti
Barbara Eden (s. 1931), yhdysvaltalainen näyttelijä
Clarissa Eden (1920–2021), brittiläinen muistelmakirjailija, Anthony Edenin puoliso
Dorothy Eden (1912–1982), englantilainen kirjailija
Jaap Eden (1873–1925), alankomaalainen ratapyöräilijä ja pikaluistelija
Lacey Eden (s. 2002), yhdysvaltalainen jääkiekkoilija
Peter Eden (s. 1943/1944), brittiläinen levytuottaja, manageri ja lauluntekijä
Richard Eden (s. 1959), kanadalainen näyttelijä
Sukunimenä > Edén

Edén on ruotsinkielinen sukunimi. Tunnettuja nimenkantajia ovat muun muassa:
Lena Edén (s. 1958) suomalainen pikajuoksija
Nils Edén (1871–1945), ruotsalainen poliitikko ja professori, Ruotsin pääministeri 1917–1920
Patrick Bruun

Patrick Magnus Bruun (17. huhtikuuta 1920 Helsinki – 30. kesäkuuta 2007 Turku) oli suomalainen antiikintutkija (historioitsija). Bruun oli erikoistunut myöhäisantiikin numismatiikkaan, ja hän toimi Suomen Rooman-instituutin johtajana 1965–1968 sekä Åbo Akademin yleisen historian professorina 1968–1983.
Bruunin vanhemmat olivat Otto Bruun (s. 1886) ja Elsa Maria o.s. Inberg (s. 1886). Patrick Bruunin ensimmäinen puoliso  vuosina 1945–1950 oli Kyllikki Forssell ja toinen puoliso vuosina 1953–1992 Eva Ulli Margareta o.s. Aminoff. Suomalainen sosiologi ja kansainvälisesti merkittävä alkoholipolitiikan tutkija Kettil Bruun (1924–1985) oli Patrick Bruunin nuorempi veli.